**Informacion mbi Kufirin Shtetëror dhe Pikat e Kalimit Kufitar të Republikës së Shqipërisë.**

Kufiri shtetëror i Republikës së Shqipërisë shtrihet mbi tokë, det, liqene dhe lumenj dhe gjatësia e tij është rreth 1094 km (nëse i shtohet dhe vija bregdetare, gjatësia është 1250 km), si më poshtë:

* Kufi tokësor 627 km;
* Kufi detar 362 km (perfshirë vijën bregdetare, 472 km);
* Kufi liqenor 73 km;
* Kufi lumor 78 km.

Sipas shteteve gjatësia e kufirit është si më poshtë:

* Me Malin e Zi: gjatësia e kufirit është 220 km, nga tëcilat, 126 km tokësor; 22 km detar, 38 km liqenor, 24 km lumor dhe 8 km perrenj;
* Me Kosovën: gjatësia e kufirit eshte 123 km, nga te cilat, 117 km tokesor, 1 km liqenor dhe 5 km përrenj;
* Me Maqedoninë: gjatësia e kufirit eshte 186 km, nga te cilat, 137 km tokësor, 28 km liqenor, 12 km lumor dhe 9 km përrenj;
* Me Greqinë: gjatësia e kufirit është 349 km, nga të cilat, 247 km tokësor, 78 km detar, 7 km liqenor, 9 km lumor dhe 8 km përrenj.
* Kufiri shtetëror i detit territorial me zonën fqinje (det ndërkombëtar) është 262 km.
* Hapësira e detit territorial ku RSH zhvillon autoritet të plotë për zbatimin e ligjit është 5041 km.

Në terrritorin e Republikës së Shqipërisë operojnë gjithsej 32 Pika të Kalimit Kufitar, të cilat janë:

* **2** PKK ajrore (PKK Aeroporti Rinas dhe PKK Aeroporti Kukës);
* **8** PKK detare (PKK Porti Durrës, PKK Porti Vlorë, PKK Porti Sarandë, PKK Porti Shëngjin, PKK Porti Himarë, PKK Porto Romano për transport karburantesh, PKK Petrolifera, PKK Limion);
* **1** PKK Liqenore (PKK Moli i Qytetit Pogradec, me Maqedoninë e Veriut, Sezonale Verore);
* **1** PKK Hekurudhore (PKK Bajzë, shërbim i përbashkët me Policinë Malazeze në Tuz);
* **20** PKK Tokësore (PKK Qafë Botë, PKK Rips, PKK Kakavijë, PKK Tre Urat, PKK Sopik, PKK Kapshticë, PKK Qafë Thanë, PKK Tushemisht, PKK Gorricë, PKK Bllatë, PKK Trebisht, PPKK Morinë, PPKK Qafë Morinë, PPKK Qafë Prush, PPKK Shishtavec, PPKK Orgjost, PPKK Borje, PPKK Çerem, PKK Hani i Hotit, PPKK Muriqan, PKK Bashkim, PPKK Grabom.

Pikat e Kalit Kufitarar sipas shtetit kufitar, janë si më poshtë:

* **5** PKK me Malin e Zi (**3** Pika të Përbashkëta të Kalimit Kufitar: PPKK Muriqan, PPKK Grabom, PPKK hekurudhore Tuz ); PKK Hani i Hotit, PKK Bashkim.

**Shënim:** Po punohet për hapjen e Pikës së Përbashkët të Kalimit Kufitar Zogaj RSH-Ckla/Skje, Mali i Zi, në territorin e Malit të Zi.

* **7** PPKK me Kosovën (**7** Pika të Përbashkëta të Kalimit Kufitar); PPKK Morinë, PPKK Qafë Morinë, PPKK Qafë Prush, PPKK Shishtavec, PPKK Orgjost, PPKK Borje, PPKK Çerem.
* **6** PKK me Maqedoninë e Veriut (**1** liqenore, PKK Moli i Qytetit Pogradec); PKK Qafë Thanë, PKK Tushemisht, PKK Gorricë, PKK Bllatë, (**1** Pikë e Përbashkët e Kalimit Kufitar, PPKK Xhepisht/Trebisht, në territorin e Maqedonisë së Veriut).
* **9** PKK me Greqinë (nga këto **3** detare: PKK Porti Sarandë, PKK Porti Himarë, PKK Limion); **6** tokësore: PKK Kakavijë, PKK Tre Urat, PKK Sopik, PKK Kapshticë, PKK Qafë Botë, PKK Rips.
* **5** PKK me Italinë (**5** detare), PKK Porti Durrës, PKK Porti Vlorë, PKK Porti Shëngjin, PKK Porto Romano për transport karburantesh, PKK Petrolifera për transport karburantesh.